**Učna gradiva za 11. teden izobraževanja na daljavo** (25. 5. 2020 – 29. 5. 2020)

**VARIACIJE NA LJUDSKO TEMO, 2. del**

Najlepša hvala za vse poslane variacije. Uporabili ste svoje znanje, spretnosti in ustvarjalnost in nastali so prav imenitni video ali zvočni posnetki. Kdor posnetka še ni poslal, lahko to stori še ta teden.

Tudi v tem tednu boš svoje glasbeno znanje uporabil, da boš ustvarjal VARIACIJE. Tokrat bodo tvoje **variacije likovne**.

Najprej prisluhni slovenski ljudski pesmi iz Loške vasi (Koroška) z naslovom Preljuba mi soseda!

<https://www.youtube.com/watch?v=7zHaiG0wIP4>

Zdaj pa v učbeniku na str. 92 preberi besedilo iste pesmi, ki ima naslov Preljuba moja soseda. Čeprav so pevke na posnetku pele isto pesem, je imela njihova izvedba vsako kitico malo drugačno. Skladatelja, ki si izmisli in zapiše različne načine petja pesmi, imenujemo prirejevalec, takšne pesmi pa **priredbe.**

TVOJE DELO

Pripravi si pripomočke za risanje (list papirja ali kakšno drugo podlago, barvice, svinčnike, vodene barvice, če jih imaš…). Soseda iz pesmice **ilustriraj na tri načine**, v treh likovnih tehnikah.

1. risba s svinčnikom,
2. risba z barvicami, flumastri
3. slika z vodenimi barvicami ali pa s, voščenkami, kredami…

Besedilo je šaljivo in nagajivo, naj bo takšna tudi tvoja risbica!

Ideja: Če imaš krede, lahko eno od ilustracij narišeš na pločnik. Ne pozabi fotografirati, preden ti umetnino izbriše dež!

NALOGA

Še vedno lahko pošlješ posnetek svojih **variacij pesmi** Marko skače ali pa fotografijo vseh treh variant **ilustracij pesmice** Preljuba moja soseda. Veselim se tvojega videa, slušnega posnetka, ali pa likovnih izdelkov.

Naloga bo **uspešno izvedena**, če jo boš poslal na moj naslov **do 29. 5. 2020.**

ocepek.metka@os-mezica.si